Diari Oficial de la Generalitat Valenciana


Sumari del DOGV 4005, del 23-05-2001 (2001/4651)

RESOLUCIÓ de 27 d'abril de 2001, del conseller d'Obres Públiques, Urbanisme i Transports, per la qual s'aprova definitivament la modificació número 46 del Pla General d'Orihuela.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4651


Data del document
:   27-04-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 27 d'abril de 2001, del conseller d'Obres Públiques, Urbanisme i Transports, per la qual s'aprova definitivament la modificació número 46 del Pla General d'Orihuela. [2001/A4651]
  
Vist l'expedient relatiu a la modificació número 46 del Pla General d'Orihuela (Alacant), i de conformitat amb els següents:
  
Antecedents de fet
  
1. El projecte de modificació número 46 es va sotmetre a informació pública durant un mes mitjançant l'Acord del Ple de l'Ajuntament del dia 9 d'agost de 2000, i es publica l'anunci en el Diari Oficial de la Generalitat Valenciana de 6 de setembre de 2000 i en el diari La Verdad de 31 d'agost del mateix any. Durant el pertinent període d'exposició pública, no es van presentar al·legacions. El mateix òrgan el va aprovar provisionalment amb data 31 d'octubre de 2000, per majoria absoluta.
  
2. La documentació està integrada per una memòria informativa i justificativa i plans d'informació i d'ordenació.
  
3. Consten en l'expedient els informes següents:
  
- Informe de la Inspecció Tècnica de Patrimoni Artístic de la Conselleria de Cultura, Educació i Ciència, de 9 de novembre de 2000, en sentit favorable.
  
4. Amb data 21 de març de 2001, la Comissió Territorial d'Urbanisme d'Alacant va informar favorablement la modificació número 46 del Pla General d'Orihuela, i va proposar la seua aprovació definitiva.
  
Fonaments de dret
  
1. El procediment seguit per l'Ajuntament resulta de conformitat amb el que preveu l'article 38, per remissió de l'article 55 de la Llei Reguladora de l'Activitat Urbanística (LRAU).
  
2. La documentació es pot considerar completa, a l'efecte del compliment de l'article 27 de la LRAU.
  
3. L'objecte de l'expedient és l'ordenació d'espais públics de la zona nord-oest de l'entorn de Santo Domingo, i se situa un edifici d'ús cultural i social al nord del carrer Miguel Hernández, al costat de la casa-museu Miguel Hernández, i es configura un espai de vianants que millora l'entorn del monument, i s'augmenta, a més, la superfície d'espais públics en suprimir-se una illa i crear després del nou edifici cultural, una plaça per a ús d'activitats a l'aire lliure, d'aquesta dotació.
  
La modificació número 46 es realitza sobre una modificació anterior del Pla General Municipal d'Ordenació Urbana d'Orihuela, la número 24, que va ser aprovada per la Comissió Territorial d'Urbanisme el 28 de febrer de 1997.
  
Quant a les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, que tal com s'arreplega en l'article 40 de la LRAU.
  
4. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament i, per tant, de les modificacions d'aquests, de conformitat amb el que estableix l'article 39 de la Llei 6/1994, de 15 de novembre, Reguladora de l'Activitat Urbanística, en relació amb l'article 6.d del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, resolc:
  
Aprovar definitivament la modificació número 46 del Pla General d'Orihuela.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o la publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 27 d'abril de 2001.- El conseller d'Obres Públiques, Urbanisme i Transports: José Ramón García Antón.